este diferit. Ferma, ca mod de organizare a unei 
producţiuni economice, urmăreşte desvoltarea ma¬ 
ximă a producţiei şi un standard de vieaţă cât mai 
ridicat pentru fermieri. Satul e o formă de civi¬ 
lizaţie şi de cultură tradiţională' anterioară şi de 
altă natură decât cea orăşenească. Ca rezultanta 
suprapunerii unor elemente originare geto-dace cu 
cele romane, greceşti, slave, turceşti etc., desluşi¬ 
rea vieţii ţărăneşti e mult mai complicată decât 
cea referitoare la fenomenul similar din America, 
deslănţuit de colonişti întreprinzători, care au în- 
ceput acolo o vieaţă nouă, liberi de toate determi¬ 
nările tradiţionale. 

Ştiinţa americană are un caracter precumpănitor 
practic, fiind un instrument de cucerire şi stăpâ¬ 
nire a lumii autohtone şi de clădire a unei lumi 
noi. Pentru C. C. Zimmerman sociologia rurală 
,,trebue să se coboare pe sine printr'o serie de 
principii sau sistematici, Înainte de a se putea 
înălţa din nou ca o ştiinţă aplicată cu o valoare 
reală"* 1 , scopul său ultim fiind practic. Ştiinţa eu¬ 
ropeană nu s’a depărtat prea mult de originile 
sale filosofice şi de caracterele sale teoretice, spe¬ 
culative. Tehnica i-a fost întotdeauna subordonată, 
ceea ce este 'o relaţie mai firească. Deci tradiţia 
ştiinţifică europeană cu caractere preponderent teo¬ 
retice şi structura deosebită a realităţii rurale ro¬ 
mâneşti, nu îngăduie să se adopte, pentru cercetă¬ 
rile de sociologie rurală românească, modelul am»' 
rican. Autorul găseşte că poate, lotuşi, folosi de 


acolo unele sugestii in metoda de lucru, material 
comparativ, perspectivă de evoluţii. 

Sociologia rurală românească are de cercetat 
însă vieaţa rurală din cele mai vechi timpuri şi 
până astăzi, cu toate influenţele suferite fiind ne¬ 
voită să facă şi studii comparative la societăţile 
înrudite sau învecinate şi să urmărească istoric 
diferitele fs-ze ale evoluţiei vieţii agrare. De aceea 
nu poate avea o orientare curat practică, nici un 
caracetr strict regional, ci de cercetare a prezentu¬ 
lui. Este o ştiinţă de teren dar cu manifestate nă¬ 
zuinţe teoretice de generalizare. Pentru lămurirea 
vieţii ţărăneşti dela noi, urmăreşte realitatea ru¬ 
rală în toată întinderea ei istorică şi etnografică. 

In fapt însă cercetarea ştiinţifică directă îşi în- 
cercueşte domeniul la realitatea rurală din pro¬ 
pria noastră ţară, obiect care oferă cercetătoru¬ 
lui diferite avantaje: îi stă permanent la înde¬ 
mână înlesnind observări îndelungi şi repetate, 
oferă acelaşi graiu cu înlesnirile respective, etc., 
dă prilej de cercetări cu interes şi utilitate naţio¬ 
nală. Prin aceasta, sociologia rurală a d-lui T. H., 
se mişcă pe liniile trasae încă din 1925, în cele 
dintâiu cercetări sociologice monografice la sate, 
urmărind acelaşi obiect sub aceeaşi perspectivă şi 
problematică generală, făcând uz de aceleaşi me¬ 
tode şi stând în serviciul eforturilor ştiinţifice, 
care sub conducerea d-lui Prof, D. Guşti, urmăresc 
realizarea unei sociologii a Naţiunii. 

GA. Focşa 


Extras din Sociologie Românească, an IV,nr. 7-12, 1942 

CERCETĂRI ŞI DISCUŢII MONOGRAFICE 


H. H. STAHL: Nerej, un village d f une region 
archaîue . Monographie sociologique dirigee par 
Bucureşti, Institut Roumain des Sciences Sociales, 
4 1940, 3 voi. 

Răspund, după multă trecere de vreme, la ce¬ 
rerea de a face o prezentare a celor 3 volume 
„Nerej, un village archaîque roumain* 1 , apărute 
în 1939. 

In publicistica noastră nu se obişnueşte ca un 
autor să-şi prezinte singur o lucrare. Totuşi, până 
la un punct, încercarea poate fi justificată. Mai 
ales în cazul unei opere colective, cum este aceea 
a monografiei Nerejului, cel care a condus-o este 
in măsură să vorbească despre colaboratorii săi. 
Intenţiile urmărite, problemele atinse, greutăţile 


întâmpinate, de asemenea pot forma obiectul unor 
mărturisiri. Şi nu mai puţin, greşelile şi lipsurile 
pot fi clar văzute de acela pentru care regula în- 
doelii metodice şi autocriticii alcătuesc un În¬ 
dreptar statornic. 

Satul Nerej din Vrancea făcuse obiectul unei 
cercetări monografice sub conducerea personală 

a Profesorului D. Guşti, Încă din anul 1927. Din 
lunga serie de sate astfel studiate, Nerejul era 
acela de care mă legasem, personal, mai mult, pen- 
trucă el mi se părea câ rezolva sau în tot cazul 
deschidea calea spre rezolvarea unei probleme pe 
care o urmăresc încă dela începutul studiilor mele, 
problema vechei noastre organizări sociale. 

Ştiam, în momentul sosirii mele în Vrancea, 

doar ceea ce se scrisese în literatura românească 
despre satul vechiu răzăşesc. Mi-1 închipuiam deci 
pe atunci, aşa cum continuă astăzi fncă sâ şi-l în¬ 
chipuie foarte mulţi: anume ca pe un sat genea¬ 
logic, născut adică din creşterea organică a unei 
familii originare, folosind ca atare o devălmăşie 
pe spiţă de neam, asupra căreia opera transmisia 
hereditară. Uimirea mea a fost insă totală, atunci 
când în Vrancea am întâlnit o formă de vieaţă so¬ 
cială inedită, despre care nimeni nu scrisese vreun 
rând şi nici nu formulase vreo părere, lormă de 
vieaţă care, dacă se adeverea a fi ceea ce părea 
a fi, era de natură să răstoarne întreaga noastră 
concepţie despre aceste sate răzăşeşti şi în con¬ 
secinţă, despre întreaga noastră structură socială 
veche. Am întâlnit ad ; că, o formă de devălmăşie 
care nu avea nimic fj milial în ea, nici prin sfera 
sa geografică imensă, căci o întreagă regiune cu¬ 
noştea o organizare socială care se asemăna mai 
mult cu Statul decât cu familia şi nici în alcă¬ 
tuirea sa internă. 


Un noroc cu totul deosebit, m'a pus şi pe ca¬ 
lea unor arhive inedite — de atunci de multe ori 
răscolite de alţii — care îngăduiau aflarea de 
amănunte asupra acestei forme de vieaţă socială, 
cu atât mai sensaţională cu cât eri mai recentă, 
aproape contemporană. 

Nerejul deci, aşa mi s*a părut cel puţin, putea 
fi un punct de plecare pentru o întreagă elaborare 
teoretică; alternativa era clară: sau faptele vrân- 
cene intrau uşor <în teoriile curente sau dacă nu, 
teoriile curente trebuiau să cedeze locul altor teo¬ 
rii care să îngăduie mânuirea comodă a reali¬ 
tăţii. 

Concluzia la care am ajuns, după ani de zile 
de îndoială şi de continuă reluare a contactului 
cu Vrancea, a fost aceea că Vrancea desminte teo¬ 
riile curente ale istoricilor noştri şi, adăugând un 
întreg capital istoriei noastre sociale, deschide 
acesteia perspective nebănuite.. 

De aceea, în 1938, când Profesorul meu, D. Guşti, 
mi-a cerut să redactez o monografie a unui sat 
în vederea lucrărilor Congresului Internaţional de 
Sociologie, ce urma să aibă loc Ia Bucureşti, am 
profitat de prilejul ce mi se oferea şi, cu o nouă 
echipă monografică, am plecat iarăşi la Nerej, pen¬ 
tru o ultimă confruntare sistematică a faptelor cu 
gândurile mele. 

Rezultatul acestei străduinţi sunt cele 3 volume 
pe care le prezentăm aci. 

Materialul adunat trebue să servească analizei 
sociologice a unei unităţi sociale: ,,ceata răzăşească 
vrânceană*’. Idealul meu ar fi fost să arăt cum 


această unitate socială reprezenta un moment de 
perfect echilibru, în care toate stau în neclintiă 
cumpănă, condiţii geografice de ţară închisă, izo¬ 

lată, adevărata cetate de margine privilegiată; 
condiţii biologice, de masă demografică restrânsă, 
relativ puţin densă, trăind în forme de grupe fa¬ 
miliale devălmaşe; condiţii psihice, de obştie tra¬ 
diţională difuză; condiţii istorice de autonomie lo* 
cală perfectă; manifestări spirituale de puternic 
folklor; manifestări economice de gospodărie cas¬ 
nică închisă, grefată pe autarhie devălmaşe- 
manifestări juridice de drept obişnuielnic vi¬ 
guros şi a tot stăpânitor; manifestări administra¬ 
tive, de conducere în democraţie primitivă născă¬ 
toare a unei confederaţii intersăteşti. 

0 adevărată societate în miniatură, de caracter 
arhaic, al cărei tablou ne duce cu gândul la ceea 
ce poate au fost pe vremuri alcătuirile prevoe- 
vodale. 0 adevărată ţară din înaltul ev mediu ro¬ 
mânesc, un document din epoca de dinainte de 
descălecare. 

Aci, din înţelegerea acestui fenomen, nădăjduiam 
să se găsească luminişuri în întunerecul trecutu¬ 
lui, drumuri sau pârtii măcar, spre zări cu totul 
noi. 

Şi tot astfel, idealul meu, ar fi fost ca sâ arăt 
cum această perfectă societate în miniatură, în¬ 
târziind până în veacul nostru, îşi schimbă sensul 
şi decade în mijlocul unei lumi duşmane: izola¬ 
rea geografică ajunge a fi un blestem, tradiţia o 
povară moartă, inertă, autarhia economică o pradă 
uşoară pentru capitalismul triumfător, mai ales 
pentru cel care lucrând în industria forestieră a 
transformat Vrancea într’un adevărat rai al ex¬ 
ploatării ,,coloniale"; obiceiul pământului, o armă 
asasină în mâna juriştilor moderni. Şi odată cu 
destrămarea întregului sistem, urma să se vadă 
şi decăderea culturală, slăbirea forţei psihice, co¬ 
lective, moartea folklorului, boala şi mizeria cruntă 
cuprinzând o populaţie pe vremuri înfloritoare. 

In analiza acestui proces social, aşi fi vrut să 
spun întreg adevărul: să arăt pricinile şi vinovă¬ 
ţiile, chiar când ele atrăgeau după sine grave în¬ 
vinuiri aduse însăşi organizaţiei de Stat a Româ¬ 
niei dela 1864 încoace! Uneori, pătrunşi de durero¬ 
sul adevăr pe care îl formulam, glasurile noastre, 
ale tutulor celor care am lucrat în acel sat, au de¬ 
venit polemice şi, după câte ni s'au spus, supără¬ 
toare. N’am avut însă încotro ,,ori de câte ori lu¬ 
crurile atingându-se de rădăcina răului, gura noa¬ 
stră grăitoare de adevăruri nu s’a răbdat să nu fie" 
cum spune, Cantemir. 

Ce s’a putut realiza din toate acestea? 

In volumul I, se expune mai întâiu o teorie so¬ 
ciologică nouă cu privire la răzăşie, 0 spunem fără 
falsă modestie: am înfăţişat acolo cea dintâiu teo¬ 
rie coherentă asupra morfologiei şi genezii răză- 
şiei. Am Infăţişat-o cu gândul cinstit, ca alţii să 
o judece şi să ne atragă binevoitor atenţia în ca¬ 
zul când am fi greşiţi, Aştepătăm încă. 

Cadrul cosmic, datorită contribuţiei d-lui Prof. 
V. Tufescu, fără a intra in sterpe polemici, corec¬ 
tează şi împlineşte totuşi multe din greşelile şi 
lacunele altor lucrări anterioare, dând o imagine 
clară a ceea ce este această regiune naturală a 
Vrancei. 

Analiza modului de aşezare a oamenilor în aceste 
regiuni, îndesirea lor până la formarea satelor pro¬ 
priu zise, ni se pare deasemeni o contribuţie folo¬ 
sitoare la antropogeografia românească plină de 
sugestii pentru ceea ce d-1 Conea numeşte o „geo- 
istorie românească" şi pe care mi-am îngăduit a 
o numi eu însumi o ,,arheologie socială". Pornind 
dela observaţia că un sistem de proprietate lasă 
urme pe pământ, în nenumăratele linii de hotare aî 
căror desen variază după însăşi sistemul juridic 
ce le-a creat şi adăogând şi observaţia că aceste 
hotare alcătuiesc alveole pe care generaţii de-a- 
rândul le cultivă oamenii locului, căpătând astfel 
o putere de dăinuire care le fac să supravieţuiască 
însăşi sistemului social care le dăduse naştere, pu¬ 
tem în adevăr vorbi de o ,,arheologie", adică de o 
urmă materială cu sens instoric şi mai mult încă 
de o arheologie socială, adică de „amprentă" ma¬ 
terială lăsată direct de către structura socială tre¬ 
cută. 

Am descifrat în volumul I al Nerejului, abece¬ 
darul acestei arheologii sociale, dela formele cele 
dintâiu ale apropiaţiunii pământului, petece insu¬ 
lare de stăpâniri, în mijlocul unei imense devăl¬ 
măşii absolute originare, până la gruparea lor nu¬ 
cleară, prin aglomerare şi până în momentul când 
aceste petece insulare sunt înlocuite prin lungile 
făşii de pământ paralele şi contigue, care carac¬ 
terizează răzăşiile evoluate. 

Lămurirea legilor geografice, demografice, juri* 
dice şi economice care prezidează această evoluţie 
şi a tipurilor diverse morfologice la care ele dau 
naştere, socotim că constitue principalul aport teo¬ 
retic cu care contribue monografia Nerejului, la 
ştiinţa socială românească. 

In acelaşi volum, capitolul cadrului biologic se 
bucură de o preţioasă contribuţie a d-lui Profesor 
F. Rainer, care analizează antropologic populaţia 
Nerejului; situaţia demografică a satului este şi 
ea amănunţit analizată de d-1 I. Chibulcuteanu, 


dela Institutul Central de Statistică, iar higiena 
locuinţei şi alimentaţiei, prilejuesc d-lui dr. D. C, 
Georgescu să adauge studiilor sale anterioare in 
acest domeniu, un nou capitol. 

Partea cea mai mare din paginile volumului suni 
prinse însă de studiul istoric al formelor sociale 
de vieaţă din Vrancea. Este vorba de reluarea unui 
vechiu studiu, tipărit fiagmentar în „Arhiva pen¬ 
tru ştiinţa şi reforma socială’*, completat şi între¬ 
git, în care se expune sistematic tot materialul do¬ 
cumentar ce a putut fi strâns. 

Volumul se încheie cu o analiză a psihologiei co¬ 
lective nerejene în cadrul unei teorii a ceea ce am 
numit „obştie pe bază de tradiţie difuză", 

Volumul II este închinat manifestărilor spiri¬ 
tuale. O seamă de colaboratori, printre care cităm 
în rândul întâiu pe Prof, Constantin Brăiloiu, ana¬ 
lizează religia, arta, ştiinţa şi filosofia populară 
din Nerej, Ca studii mai importante semnalăm mo * 
nografia asupra ceremonialului de moarte atât de 
bogat, din acel sat, precum şi analiza literaturii 
populare făcută de d-1 I, Cazan, 

Volumul III, aproape în întregime cuprinde ana¬ 
liza fenomenelor economice din satul Nerej. Dato¬ 
rită muncii d-lui Ing, agronom Petre Stănculescu 
şi a contribuţiei d-lui medic veterinar Aurel Mu 
ţiu, s’a putut trasa un tablou, pe care-l socotim 
concludent, atât ca metodă, cât şi ca rezultate ob¬ 
ţinute, a vieţii de toate zilele pe care o duc aceşti 
„mocani" ai Vrancei, 

Analiza vieţii juridice prilejueşte o aspră cri¬ 
tică a stărilor de lucruri din această regiune. Sta¬ 
tisticile juridice ale d-lui Gh. Serafim, demon¬ 
strează până la evidenţă „starea de haos juridic 
intolerabil", în care zace această parte de ţară. 

In sfârşit o monografie lisupra familiei devălmaşe 
nerejene şi una asupra unei gospodării nerejene, 
scrisă de d-1 I, Filip, încheie lucrarea. 

Bogat ilustrate, cu fotografii, desene şi hărţi, lec¬ 
tura tuturor volumelor este destul de uşoară, au¬ 
torii ei ferindu-se cu bună ştiinţă de tot ce ar pu¬ 
tea fi aparatură ostentativă. 

Şi a cuma putem trece la o critică a acestor vo¬ 
lume. De ce nu ne mulţumesc ele pe deplin? Pen¬ 
tru ce, dacă împrejurările ne vor ajuta să dăm la 
iveală vreo altă monografie, ea nu va semăna nu 
aceasta? 

Să-mi fie îngăduit a vorbi cu perfectă sinceri¬ 
tate. 

Mai întâiu socotesc că publicarea materialului 
în ordinea analitică în care a fost strâns prezintă 
grave -dificultăţi. Să arătăm acest lucru. 

Sunt membru al Şcolii româneşti de Sociologie, 

nu dintr'o simplă întâmplare, ci pentrucă realmente 
cred că sistemul sociologic al profesorului Guşti 
oferă o admirabilă uneltă de lucru. A observa ştiin¬ 
ţific, ceea ce constitue etapa primă a oricărei cer¬ 
cetări, înseamnă a obseiva analitic, adică desfă- 
când fenomenul de analizat în elementele sale al¬ 
cătuitoare. Nu-mi pol închipui deci cum s'ai putea 
face o astfel de analiză care sâ nu deosebească, 
rând pe rând, toate elementele pe cadre şi pe ma¬ 
nifestări, 8 la număr! Oricare ar fi fenomenul so¬ 
cial în cauză, el are un spaţiu înconjurător, cu un 
anume conţinut geografic, este produsul unui grup 
de oameni de anume rasă, de anume densitate şi 
structură demografică, având anume tradiţie şi 
anume mentalitate; în sânul lui vom deosebi as¬ 
pecte cultural^, economice, juridice şi adminis¬ 
trative, vom găsi anume structură etc. Ca atare, 
un cercetător va trebui să ia în seamă rând pe 
rând toate aceste elemente. A scăpa vrunul din 
ele, înseamnă a face operă incompletă. Dar între¬ 
barea asupra căreia stărui este următoarea: odată 
făcută cercetarea, analiza la teren, înfăţişarea către 
publicul cetitor, trebue să urmeze aceleaşi cadre 
rigide? Operaţia de analiză cu alte cuvinte, trebue 
să rămână până la sfârşit, vizibilă? Sau sistemul 
cadrelor şi manifestărilor este o uneltă care face 
parte din laboratorul secret al sociologiei. 

Răspunsul poate fi deosebit, după cum deosebite 
pot fi răspunsurile la altă întrebare prealabilă: C« 
urmăreşte monografia? Să prezinte descripţia unui 
material autentic? Atunci cadrele fixe care au 
servit la strângerea lui analitică, pot servi şi drept 
cadre de prezentare. Compartiment, după compar¬ 
timent, cetitorul monograifiei ar avea la îndemână 
întreg materialul, aşa cum a fost el clasat în dosa¬ 
rele de analiză ale terenului. Sau poate dimpo 
trivă, socotim întreaga monografie ca un prilej de 
a elabora sinteze sociologice, de a formula ade¬ 
văruri* pe temeiul materialului? In acest caz, stu¬ 
diul urmează a se publica în ordinea logică pe 
care o pretinde demonstraţia pe care o faci. In loc 
de dosare, urmează a se alcătui un volum, o carte 
propriu zisă, în care totul trebue să urmeze regu- 
lele dialectice ale expunerii coherente, arhitecto¬ 

nica unei clădiri a gândului. 

Părerea la care am ajuns este următoarea: o 
monografie trebue să fie şi una şi alta. In primul 
volum sĂ înfăţişeze rezultatul sociologic propriu 
zis, opera de sinteză, în care elementele de fapt să 
apară în ordinea necesităţii demonstraţiei, iar nu 
in aceea a culegerii. Iar altă scrie de volume să 


prezinte, pe cadre şi manifestări, materialul brut 
cu ajutorul căruia s'a elaborat sociologia respec¬ 
tivă. 

Volumele Nercjului, din păcate, n’au ajuns la 
acest stadiu de maturitate. Demonstraţia începută 
este permanent întreruptă de blocuri mari de mate¬ 
rial brut, care nu contribue cu nimic la lămurirea 
problemei. Ca să poţi ceti cu folos cartea, ar tre¬ 
bui un indicator care să-ţi arate ce pagini anume 
ar trebui sărite, ca să prinzi din nou firul demons¬ 
traţiei şi să nu te înneci în material. 

E drept că s’a încercat o triere a materialului. 
S'au lăsat deoparte capitole întregi: toate docu¬ 
mentele istorice, toate textele literare etc. Totuşi 
şi ce-a rămas este deseori povară. 

Studiul ştiinţific presupune întotdeauna un imens 
balast, reziduri logice. Eşti dator de pildă să cauţi 
dacă nu cumva structura geologică n'a influenţat 
fenomenul social. In speţă, răspunsul a fost ne¬ 
gativ. Nici o legătură nu a putut fi stabilită între 
geologic şi răzăşie. Tot astfel, studiul antropologic, 
ba în anume măsură nici cel demografic nu s’au 
adeverit a fi în legătură cu obştia răzăşească: ca¬ 
pitolele respective ar fi trebuit să fie scoase, fără 
milă, din studiul sociologic. In schimb, ele trebuiau 
să apară în extenso, la anexă, căci se poate în¬ 
tâmpla, ca alţii, mai iscoditori, mai perspicaci de¬ 
cât tine să poată găsi legături cauzale, care ţie 
ţi-au scăpat, între fenomenul social respectiv şi 
materialul tipărit în anexă şi să folosească astfel 
din plin ceea ce pentru tine reprezintă un reziduu 
neplăcut 

O a doua critică ce ne-am putea singuri face, 
este că nici măcar din întreg materialul srâns 
n'am scos întotdeauna toată sociologia posibilă. 

Capitolul vieţii psihice, de pildă, nu este ceea ce 
ar fi putut să fie, tot din pricina unei greşite con' 
cepţii de redactare. 

Ca să poţi face analiza sociologică a unui ase* 
menea fenomen, ar fi trebuit un nou volum de sin¬ 
teză, care la rândul lui să folosească, oridecâteori 
era nevoe, întreg materialul din toate cadrele şi 
toate manifestările. Ar fi însemnat însă încă un 
an de elaborare. Poate că prea grăbiţi, am împlinit 
golul lăsat prin absenţa unui asemenea studiu, doar 
prin indicarea, în teorie generală, a ceea ce ar fi 
urmat să demonstrăm şi prin publicarea materia¬ 
lului brut. 

Volumele deci sunt inegale ca valoare sociolo¬ 
gică şi confundă uneori două planuri de preocu¬ 
pări: sociologia propriu-zisă cu pura sociologie 
descriptivă. 

Dar ne mângâiem cu faptul, că aşa cum este, 
monografia Nerejului reprezintă totuşi o Încercare 
de sinteză şi în tot cazul cuprinde destul material 
preţios. 

Şi mai ales ne mângâiem cu gândul că această 
cea dintâi monografie apărută, nu înşeală, deocam¬ 
dată, prea mult, gândul Profesorului nostru, ur¬ 
mând ca la o a doua monografie să facem un pas 
mai departe şi o operă care într'adevăr să fie o 
,,monografie sociologică", 

ti. ti. Stahl 

ION CONEA: Clopotiva, un sat din Haţeg. Mo- 
nografie condusă de,.., Edit, Institutului de Ştiinţe 
Sociale al României, 573 p,, cu 120 fot. şi 8 hărţi, 
Bucureşti, 1940 r 2 voi. 

Echipa regală din Clopotiva nu era alcătuită 
—• şi menită — să scrie o monografie a satului, la 
început. Echipele cu această destinaţie se alcă¬ 
tuiau anume, cu grijă, şi cu mult înainte de înce 
perea lucrului. Ci echipa noastră haţegană — ca 
să vorbim aşa — avea doar menirea să adune şi 
material monografic, pentru — cel mult — o schifă 
monografică a satului acestuia, aşa cum adunau 
toate celelalte echipe de acest fel — au fost sute, 
de acestea. Dar când am văzut ce sat interesant 
era Clopotiva — puţin după poposirea echipei în 
el — am scris domnului Guşti: ,,Domnule Profesor, 
e prea bogată şi prea interesantă mină pentru o 
monografie, acest sat; învestiţi-ne, drept aceea, cu 
dreptul şi cu misiunea de a încerca o monografie 
veritabilă şi, în măsura în care puterile ne vor 
ajuta, o monografie serioasă, a lui. Vrem s'o încer 
căm, aşa, simplă echipă regală — şi nu ,,mono¬ 
grafica* — cum suntem". La câteva zile, a venit 
răspunsul: „Dragii mei, porniţi la lucfu imediat. 
Aveţi aprobarea şi sprijinul meu integral. Vă urez 
succes. In curând voiu veni să vă văd". Am apelat, 
atunci, la câţiva prieteni specialişti în anumite di¬ 
recţii, pentru o astfel de cercetare — şi ei au ve¬ 
nit: Mihail Gregorian, Gheorghe Făcăoanu, Dorin 
Popescu, Tratan Zaharia. Şi, astfel, echipa s'a mai 
„monografiat", puţin. Am pornit la lucru. Şi, cura 
spun în cuvântul de introducere al monografiei, 
tipărite acum exact doi ani, —; „Am scris-o up 
grup de treisprezece prieteni — o echipă suden 
ţească regală, încadrată de câţiva colaboratori spe¬ 
cialişti, în campania de lucru din vara anulu* 
1935, Materialul, l-am adunat: din gura oameni¬ 
lor, din numele şi graiul munţilor şi al apelor, 
de sub colbul documentelor. L-am notat; la şeză¬ 
tori, la munca câmpului, în timpul excursiilor în 
care călăuza ne erau oameni din sat; într'uu po¬ 


pas la o stână, „la o vorbă", cu câte un cosaş, 
care culca fânul polog la peste o mie de m. inăl 
ţime în munte; la câte un „vânat" de păstrăvi pe 
Râul-Mare în sus, unde, la Gura Zlata, dăm, între 
altele şi între alţii, de d-1 Brătescu-Voineşti „vâ¬ 
nând", şi dânsul, aceleaşi făpturi nevinovate;., 
într'un cuvânt; l-am adunat şi notat oridecâteon 
ni s’a oferit prilejul, observând şi întrebând oa¬ 
menii şi lucrurile deopotrivă, despre vremea de azi 
şi cea de ieri". 

Şi a ieşit, astfel, această monografie. Nu poate 
fi numită una strict şi complet sociologică, de 
sigur. Nu se împarte, cu rigurozitate, în tot acel 
număr de camere şi cămăruţe, pe care-1 cere cate- 
chismul de cercetare al realităţii sociale româneşti. 
Dar nici nu stă mult departe de aceasta: doar şi 
noi, autorii, — cei mai mulţi — fără să fi fost so¬ 
ciologi puri, fusesem mai toţi elevii pe teren a* 
profesorului Guşti, Oricum, faptele au fost adu¬ 
nate din toate domeniile , chiar dacă nu com¬ 
plete în unele sectoare. 

De aceea şi bucuria pe care i-a produs-o apa¬ 
riţia Clopotivei n'a fost mai mică decât aceea ofe¬ 
rită de minunatul Nerej, sau de Drăguşul, care 
a ţinut — vorba vine — «ă apară de sub tipar 
ultimul. 

Dar am uitat să spun un lucru care se cerea la 
început spus; Să nu-şi închipuie cetitorul că mo¬ 
nografia a fost lucrată într'o singură vară, într’un 
biet răstimp de trei luni. Doar una este viaţa de 
vară a satului, şi alta, cea de toamnă, de iarnă, de 
primăvară, jos în restul Ţării Haţegului sau su;, 
în muntele care saltă până aproape sub zimţii din 
crestele Retezatului, Iată de ce mulţi din noi nu 
revenit şi cercetat satul iar şi iar, în toate ano¬ 
timpurile, până ce şi-au completat capitolele, spre 
a le da la tipar. De aceea şi ieşirea de sub acest 
tipar a monografiei nu s'a întâmplat îndată după 
campania de lucru în care ea a fost începută, în 
iarna sau primăvara imediat următoare, ci abea în 
a şasea vară de după aceea (1940), 

Gândul şi dorinţa noastră, lucrând monografia, 
a fost — fireşte — ca ea să fie cât mai completă. 
Ne-am adresat, întâi, mediului geografic şi istoric al 
regiunii, şi al locului propriu zis, al vetrii satului, 
după aceea. Capitolele: Ţara Haţegului, regiune na¬ 
turală; Aşezarea satului; Câteva date istorice (pri¬ 
mele două, semnate; Ion Conea, ultimul — Dorin 
Popescu) — aceasta tratează. Au urmat, după aceea, 
capitolele: Despre forma şi structura satului; Des¬ 
pre „mersul vremiT* la Clopotiva (semnate Ion Co¬ 
nea), după care s'a cercetat adaptarea omului la 

